CELEX: 32011D0412
Language: lv
Date: 2011-07-12 00:00:00
Title: Padomes Lēmums 2011/412/KĀDP ( 2011. gada 12. jūlijs ), ar kuru groza Lēmumu 2010/656/KĀDP, ar ko atjauno ierobežojošus pasākumus pret Kotdivuāru

13.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 183/27
            
         PADOMES LĒMUMS 2011/412/KĀDP
   (2011. gada 12. jūlijs),
   ar kuru groza Lēmumu 2010/656/KĀDP, ar ko atjauno ierobežojošus pasākumus pret Kotdivuāru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:
   
               (1)
            
            
               Padome 2010. gada 29. oktobrī pieņēma Lēmumu 2010/656/KĀDP, ar ko atjauno ierobežojošus pasākumus pret Kotdivuāru (1).
            
         
               (2)
            
            
               Apvienoto Nāciju Organizācijas Drošības padome 2011. gada 28. aprīlī pieņēma rezolūciju ANO DPR Nr. 1980 (2011), ar ko līdz 2012. gada 30. aprīlim atjaunoja ar ANO DPR Nr. 1572 (2004), ANO DPR Nr. 1946 (2010) 5. punktu un ar ANO DPR Nr. 1975 (2011) 12. punktu noteiktos pasākumus pret Kotdivuāru un grozīja ar bruņojumu saistītos ierobežojošos pasākumus.
            
         
               (3)
            
            
               Papildus ANO DPR Nr. 1980 (2011) paredzētajiem ieroču embargo izņēmumiem būtu lietderīgi grozīt ierobežojošos pasākumus, lai izņēmumus attiecinātu arī uz citu ekipējumu, ko Savienība iekļāvusi neatkarīgi.
            
         
               (4)
            
            
               Tāpēc attiecīgi būtu jāgroza Lēmums 2010/656/KĀDP,
            
         IR PIEŅĒMUSI ŠO LĒMUMU.
   1. pants
   Lēmuma 2010/656/KĀDP 2. pantu ar šo groza šādi:
   
               1)
            
            
               panta e) punktu aizstāj ar šādu:
               
                           “e)
                        
                        
                           tāda bruņojuma un ar to saistītu materiālu, kā arī tehnisko mācību un atbalsta pārdošanai, piegādei, nodošanai vai eksportam, kurš paredzēts vienīgi Kotdivuāras drošības sektora reformas procesa atbalstam, saskaņā ar Kotdivuāras valdības oficiālu lūgumu un pēc Sankciju komitejas iepriekšēja apstiprinājuma;”;
                        
                     
         
               2)
            
            
               pievieno šādu punktu:
               
                           “g)
                        
                        
                           tāda ekipējuma pārdošanai, piegādei, nodošanai vai eksportam, kuru var izmantot iekšējām represijām un kurš ir paredzēts vienīgi Kotdivuāras drošības sektora reformas procesa atbalstam, kā arī ar šādu ekipējumu saistīta finansējuma, finanšu vai tehniskas palīdzības sniegšanai un mācību nodrošināšanai.”
                        
                     
         2. pants
   Šis lēmums stājas spēkā tā pieņemšanas dienā.
   
      Briselē, 2011. gada 12. jūlijā
      
         
            Padomes vārdā –
         
            priekšsēdētājs
         
         J. VINCENT-ROSTOWSKI
      
   
   
      (1)  OV L 285, 30.10.2010., 28. lpp.